Source: http://www.proliitto.fi/fi/media/uutiset/finnairin-tekniikan-lakko-keskeytyy.html
Timestamp: 2013-05-25 15:21:22+00:00
Document Index: 2861772

Matched Legal Cases: ['kko ', 'kko ', 'kko ', 'kko ', 'kko ', 'kko ']

Finnairin tekniikan lakko keskeytyy - Ammattiliitto Pro
Etusivu / Media / Uutiset / Finnairin tekniikan lakko keskeytyy	Työmarkkinat |
Finnairin tekniikan lakko keskeytyy
Työnantaja on hakenut oikeudesta lakon jatkumisen kieltävän päätöksen, jota Pro pitää Suomen oikeusjärjestelmän vastaisena.
Finnairin Teknisten, tekniikassa työskentelevien lentovirkailijoiden (SLV) ja Ilmailualan ammattiosaston ITAn jäsenten eilen aloittama lakko keskeytyy.
Finnair on hakenut Helsingin käräjäoikeudesta väliaikaisen päätöksen, joka kieltää lakon jatkumisen. Päätöksen teki yksi tuomari kuulematta Ammattiliitto Prota. Pro pitää päätöstä täysin Suomen oikeusjärjestelmän vastaisena ja tulee pikaisesti hakemaan sen kumoamista.
Väliaikaisen kiellon mukaan, jos lakkoa jatkettaisiin, siitä laitettaisiin maksuun 2,8 miljoonan euron uhkasakko liitoille ja ammattiosastoille.
Kun tuomioistuimen ratkaisu Pron valitukseen on saatu, arvioidaan tilannetta uudelleen. Näillä näkymin, kun tuomioistuimen päätös kumotaan, lakon jatkaminen on tarvittaessa mahdollista. Ammattiliitto Pro haluaa löytää ratkaisun neuvottelemalla.
Lakko keskeytetään heti ja lakkolaiset palaavat töihin viimeistään 7. kesäkuuta.
5.6.2012 Finnairin tekniikka aloitti tänään viikon työtaistelun
11.4.2012 Finnair aloittaa yt-neuvottelut oman moottorihuoltonsa lakkauttamisesta